
ΤΕΥΧΟΣ ΔΕΥΤΕΡΟ 


Αρ 


.Φύλλου 1535 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Διδακτορικών Σπουδών Τμήματος 
Λογιστικής και Χρηματοοικονομικής της Σχολής 
Διοίκησης Επιχειρήσεων του Οικονομικού Πανε¬ 
πιστημίου Αθηνών. 

2 Έγκριση επανίδρυσης Προγράμματος Μεταπτυ¬ 
χιακών Σπουδών με τίτλο: «Ευφυείς Τεχνολογίες 
Διαδικτύου - ΙΛ/θβ ΙηΐθΙΙίςθηοθ» του Τμήματος 
Μηχανικών Πληροφορικής Τ.Ε. της Σχολής Τεχνο¬ 
λογικών Εφαρμογών (ΣΤΕΦ) του Αλεξάνδρειου 
Τεχνολογικού Εκπαιδευτικού Ιδρύματος Θεσσα¬ 
λονίκης (ΑΤΕΙΘ). 

3 Έγκριση επανίδρυσης Προγράμματος Μεταπτυχι¬ 
ακών Σπουδών με τίτλο: «Διοίκηση Τουριστικών 
Επιχειρήσεων και Οργανισμών» του Τμήματος 
Διοίκησης Επιχειρήσεων της Σχολής Διοίκησης 
και Οικονομίας (ΣΔΟ) του Αλεξάνδρειου Τεχνο¬ 
λογικού Εκπαιδευτικού Ιδρύματος Θεσσαλονίκης 
(ΑΤΕΙΘ). 


ΑΠΟΦΑΣΕΙΣ 

Αριθμ. 2547 _ (1) 

Κανονισμός Διδακτορικών Σπουδών Τμήματος 
Λογιστικής και Χρηματοοικονομικής της Σχολής 
Διοίκησης Επιχειρήσεων του Οικονομικού Πανε¬ 
πιστημίου Αθηνών. 

Η ΣΥΓΚΛΗΤΟΣ ΤΟΥ ΟΙΚΟΝΟΜΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 
(Αριθμ. Συνεδρίασης 10η/29-03-2018) 

Έχοντας υπόψη: 

Ι.Τα άρθρα38 έως43 και45 παρ. 2του ν.4485/2017 
(Α' 114), «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις». 

2. Το 2085/26.03.2018 έγγραφο του Προέδρου του 
Τμήματος Λογιστικής και Χρηματοοικονομικής και το συ¬ 
νημμένο σε αυτό απόσπασμα πρακτικών απόφασης της 
Συνέλευσης του Τμήματος (συνεδρία 15η/22.03.2018), 


που αφορά στον κανονισμό διδακτορικών σπουδών του 
Τμήματος. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του ιδρύματος, ούτε σε βάρος του κρα¬ 
τικού προϋπολογισμού, εγκρίνει: 

Τον κανονισμό διδακτορικών σπουδών του Τμήματος 
Λογιστικής και Χρηματοοικονομικής της Σχολής Διοίκη¬ 
σης Επιχειρήσεων, ο οποίος έχει ως εξής: 

Άρθρο 1 

Γενικές Διατάξεις 

Ι.Το Τμήμα Λογιστικής και Χρηματοοικονομικής του 
Οικονομικού Πανεπιστημίου Αθηνών παρέχει τη δυνα¬ 
τότητα διεξαγωγής Διδακτορικών Σπουδών Έρευνας 
σε τομείς που εμπίπτουν στα ερευνητικά ενδιαφέροντα 
ή/και στα γνωστικά αντικείμενα της Λογιστικής και της 
Χρηματοοικονομικής. 

2.0 τίτλος του Διδακτορικού Διπλώματος είναι δημό¬ 
σιο έγγραφο και απονέμεται στα γνωστικά αντικείμενα 
της Λογιστικής και της Χρηματοοικονομικής. 

Άρθρο 2 

Στόχος 

1. Οι Διδακτορικές Σπουδές αποβλέπουν αφενός στην 
παραγωγή πρωτότυπης επιστημονικής έρευνας υψηλού 
επιπέδου και αφετέρου στη δημιουργία επιστημόνων 
ικανών να συμβάλουν στην πρόοδο της επιστήμης, της 
εκπαίδευσης και των εφαρμογών. Οι απόφοιτοι των διδα¬ 
κτορικών προγραμμάτων προορίζονται να στελεχώσουν 
το ερευνητικό, επιχειρηματικό και ακαδημαϊκό δυναμικό 
της Ελλάδας και του εξωτερικού. 

2. Παράλληλα, τα διδακτορικά προγράμματα αποτε¬ 
λούν για το Τμήμα, αλλά και το Πανεπιστήμιο συνολικά, 
πηγή ακαδημαϊκού κύρους και διεθνούς αναγνώρισης 
και συμβάλλουν στην αναβάθμιση της ερευνητικής πα¬ 
ραγωγής, με έμφαση στη δημοσίευση της επιστημονικής 
έρευνας που συντελείται στα πλαίσια τους. 

Άρθρο 3 

Νομικό και Θεσμικό Πλαίσιο 

1. Το Πρόγραμμα Διδακτορικών Σπουδών του Τρή¬ 
ματος Λογιστικής και Χρηματοοικονομικής οργα¬ 
νώνεται και λειτουργεί σύμφωνα με τις διατάξεις του 
ν. 4485/2017, τις ισχύουσες λοιπές σχετικές νομικές δι- 

ατάξεις και αποφάσεις, καθώς και τις διατάξεις του πα¬ 
ρόντος κανονισμού. 

2. Η διοικητική διεκπεραίωση των διαδικασιών για 
την εφαρμογή του παρόντος κανονισμού διδακτορικών 
σπουδών του Τμήματος Λογιστικής και Χρηματοοικονο¬ 
μικής καθώς και του νομικού πλαισίου που αφορά στις 
διδακτορικές σπουδές αποτελεί αρμοδιότητα και τομέα 
ευθύνης της Γραμματείας Μεταπτυχιακών και Διδακτορι¬ 
κών Σπουδών της Σχολής Διοίκησης Επιχειρήσεων που 
υπάγεταιτοΤμήμαΛογιστικής και Χρηματοοικονομικής, 
(άρθρο 2 της 4277/30.06.2016 (Β' 2250) απόφασης Συ¬ 
γκλήτου Ο.Π.Α.). 

Άρθρο 4 

Υποψήφιοι 

1. Οι υποψήφιοι φοιτητές του Διδακτορικού Προγράμ¬ 
ματος πρέπει να έχουν τα εξής κατ' ελάχιστον τυπικά 
προσόντα: 

α) Πτυχίο Α.Ε.Ι. (Πανεπιστημίου ήΤ.Ε.Ι.) της ημεδαπής ή 
αναγνωρισμένου ως ισοτίμου ιδρύματος της αλλοδαπής. 

β) Δίπλωμα Μεταπτυχιακών Σπουδών (Δ.Μ.Σ.) Α.Ε.Ι. 
της ημεδαπής ή αναγνωρισμένου από το Δ.Ο.Α.Τ.Α.Π. ως 
ισότιμου ιδρύματος της αλλοδαπής, ή κατοχή ενιαίου και 
αδιάσπαστου τίτλου σπουδών μεταπτυχιακού επιπέδου, 
σύμφωνα με το άρθρο 46 του ν. 4485/2017. 

γ) Πιστοποιητικό πολύ καλής γνώσης της αγγλικής 
γλώσσας (επίπεδο ΓΙΛΙΙ). 

2. Σε εξαιρετικές περιπτώσεις (όπως για παράδειγμα 
εξαιρετικής ποιότητας και επιπέδου επιστημονική δη¬ 
μοσίευση ή ευρεσιτεχνία), και μετά από αιτιολογημένη 
απόφαση της Συνέλευσης του Τμήματος μπορεί να γί¬ 
νει δεκτός ως υποψήφιος διδάκτορας και μη κάτοχος 
Δ.Μ.Σ. ΠτυχιούχοιΤ.Ε.Ι., Α.Σ.Π.Α.Ι.Τ.Ε. ή ισότιμων σχολών 
μπορούν να γίνουν δεκτοί ως υποψήφιοι διδάκτορες 
μόνο εφόσον είναι κάτοχοι Δ.Μ.Σ. Για τους υποψήφιους 
διδάκτορες που γίνονται δεκτοί κατ' εξαίρεση δίχως να 
είναι κάτοχοι Δ.Μ.Σ, υποχρεούνται να περατώσουν οργα¬ 
νωμένο κύκλο μαθημάτων που ορίζεται από τη Συνέλευ¬ 
ση του Τμήματος. Ο χρόνος παρακολούθησης κύκλου 
υποχρεωτικών μαθημάτων υπολογίζεται στον ελάχιστο 
χρόνο για την απόκτηση διδακτορικού διπλώματος. 

Επισημαίνεται ότι προηγούμενο Διδακτορικό Δίπλω¬ 
μα σε οποιονδήποτε χώρο αποτελεί πρόσθετο προσόν, 
αλλά δεν απαλλάσσει τον υποψήφιο από τις υποχρεώ¬ 
σεις του όπως αυτές ορίζονται στον παρόντα Κανονισμό. 

Άρθρο 5 

Υποβολή Αιτήσεων 

1. Το Τμήμα μπορεί να προκηρύσσει θέσεις υποψη¬ 
φίων διδακτόρων, οι οποίες δημοσιοποιούνται δια του 
ημερήσιου τύπου και αναρτώνται ηλεκτρονικά στον δι¬ 
αδικτυακό τόπο του Τμήματος. Οι όροι, οι προθεσμίες 
και οι διαδικασίες κατάθεσης υποψηφιοτήτων και επι¬ 
λογής υποψηφίων διδακτόρων, καθώς και πρόσθετες 
υποχρεώσεις αυτών, ρήτρες, παραδοτέα, χρονικά όρια 
ολοκλήρωσης των διατριβών καθορίζονται ρητά στην 
παραπάνω προκήρυξη. 

2. Ο/η υποψήφιος/α υποβάλλει κατά τη διάρκεια 
κάθε ακαδημαϊκού έτους σχετική αίτηση στη Γραμμα¬ 
τεία Μεταπτυχιακών και Διδακτορικών Σπουδών της 


Σχολής Διοίκησης Επιχειρήσεων, που υπάγεται το Τμή¬ 
μα Λογιστικής και Χρηματοοικονομικής, και σύμφωνα 
με τα προβλεπόμενα στην προκήρυξη της παρ. 1 του 
παρόντος, συμπεριλαμβάνοντας το γενικό προσχέδιο 
της διδακτορικής διατριβής. Στην αίτηση αναγράφεται 
ο προτεινόμενος τίτλος, η προτεινόμενη γλώσσα εκπό¬ 
νησης, η οποία μπορεί να είναι η Ελληνική ή η Αγγλική, 
και ο προτεινόμενος ως επιβλέπων της διδακτορικής 
διατριβής, ο οποίος ανήκει σε όσους έχουν δικαίωμα 
επίβλεψης διδακτορικής διατριβής, σύμφωνα με όσα 
ορίζονται στο άρθρο 13 του παρόντος κανονισμού. 

3. Τα απαιτούμενα δικαιολογητικά που υποβάλλονται 
από κάθε υποψήφιο/α είναι τα εξής: 

α) Σχετική αίτηση στη Γραμματεία Μεταπτυχιακών και 
Διδακτορικών Σπουδών της Σχολής Διοίκησης Επιχειρή¬ 
σεων που υπάγεται το Τμήμα Λογιστικής και Χρηματο¬ 
οικονομικής. 

β) Αναλυτικό βιογραφικό σημείωμα. 

γ) Προσχέδιο της προτεινόμενης διδακτορικής δια¬ 
τριβής. 

δ) Έκθεση ιεραρχημένων ερευνητικών ενδιαφερόντων 
και προτεραιοτήτων. 

ε) Πιστοποιητικό πολύ καλής γνώσης της Αγγλικής 
γλώσσας (επίπεδο ΓΙΛΙΙ). 

στ) Τουλάχιστον δύο συστατικές επιστολές από Κα¬ 
θηγητές ή Λέκτορες Α.Ε.Ι. σε φάκελο κλειστό από τον 
παρέχοντα τη συστατική. 

ζ) Αντίγραφα εργασιών που έχουν εκπονηθεί σε προ¬ 
ηγούμενα προπτυχιακά και μεταπτυχιακά προγράμματα 
σπουδών. 

Άρθρο 6 

Αξιολόγηση Αιτήσεων 

1. Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου και ορί¬ 
ζει μία τριμελή επιτροπή, ανά κατηγορία αιτήσεων. Κάθε 
τριμελής επιτροπή, που αποτελείται από μέλη Δ.Ε.Π. του 
Τμήματος, εξετάζει τις αντίστοιχες αιτήσεις και τα συ¬ 
νυποβαλλόμενα έγγραφα και καλεί τους υποψηφίους 
σε συνέντευξη. Κατόπιν, υποβάλει στη Συνέλευση του 
Τμήματος αναλυτικό υπόμνημα, στο οποίο αναγράφο¬ 
νται οι λόγοι για τους οποίους κάθε υποψήφιος πρέπει ή 
δεν πρέπει να γίνει δεκτός, καθώς και ο προτεινόμενος 
επιβλέπων, εφόσον αυτός δεν έχει προταθεί από τον/την 
υποψήφιο/α. Η Συνέλευση του Τμήματος, αφού λάβει 
υπόψη τη γνώμη του προτεινόμενου επιβλέποντος, τη 
συνεκτιμά με το υπόμνημα της επιτροπής και εγκρίνει ή 
απορρίπτει, αιτιολογημένα, την αίτηση του/της υποψη¬ 
φίου/ας. Στην εγκριτική απόφαση ορίζεται και η γλώσσα 
συγγραφής της διδακτορικής διατριβής. 

2. Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται από την Γραμματεία του 
Τμήματος στον διαδικτυακό τόπο του Ιδρύματος στην 
ελληνική και στην αγγλική γλώσσα. 




Τεύχος Β' 1535/04.05.2018 

Άρθρο 7 

Διάρκεια Εκπόνησης Διδακτορικών Σπουδών 

1. Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη, από την ημερομηνία 
ορισμού της τριμελούς συμβουλευτικής επιτροπής. Η μέ- 
γιστη παραμονή του/της φοιτητή/τριας σε Πρόγραμμα 
Διδακτορικών Σπουδών ορίζεται στα έξι (6) χρόνια, μετά 
την ημερομηνία ορισμού της τριμελούς συμβουλευτικής 
επιτροπής (πλέον των περιόδων που ο φοιτητής/τρία 
δικαιολογημένα απουσιάζει από το Πρόγραμμα, λόγω 
ασθένειας ή άλλου σοβαρού λόγου, και εφόσον έχει πά¬ 
ρει αναστολή φοίτησης από τη Συνέλευση του Τμήμα¬ 
τος). Μετά την παρέλευση των τριών (3) ετών χρειάζεται 
ειδική δικαιολόγηση από την τριμελή συμβουλευτική 
επιτροπή, καθώς και υποβολή χρονοδιαγράμματος που 
να τεκμηριώνει τη δυνατότητα ολοκλήρωσης σε τρία (3) 
το πολύ ακόμη έτη. Ειδικά για τους/τις υποψηφίους/ες 
διδάκτορες που γίνονται δεκτοί κατ' εξαίρεση χωρίς να 
είναι κάτοχοι Δ.Μ.Σ., το ελάχιστο χρονικό όριο για την 
απόκτηση του διδακτορικού διπλώματος είναι τουλά¬ 
χιστον τέσσερα (4) πλήρη ημερολογιακά έτη από τον 
ορισμό της τριμελούς συμβουλευτικής επιτροπής, ενώ 
σε αυτή τη περίπτωση η μέγιστη παραμονή του φοιτητή 
στο πρόγραμμα ορίζεται στα τέσσερα συν τρία (4+3) έτη. 
Σε εξαιρετικές περιπτώσεις, μπορεί το ανωτέρω μέγιστο 
χρονικό διάστημα παραμονής του/της φοιτητή/τριας 
στο Πρόγραμμα Διδακτορικών Σπουδών, να παρατείνε- 
ται, μετά από αιτιολογημένη απόφαση της Συνέλευσης 
του Τμήματος. 

2. Ο/η υποψήφιος/α διδάκτορας δικαιούται να ζητήσει 
αναστολή σπουδών μια φορά κατά την διάρκεια των 
σπουδών του/της. Το χρονικό διάστημα της αναστο¬ 
λής δεν μπορεί να είναι μεγαλύτερο από δυο (2) έτη. 
Η Συνέλευση του Τμήματος κρίνει τη σπουδαιότητα των 
λόγων της αιτούμενης αναστολής και εφ' όσον γίνουν 
αποδεκτοί, ο υποψήφιος μπορεί να συνεχίσει τις σπου¬ 
δές του μετά το χρονικό διάστημα της αναστολής αλλά 
σύμφωνα με τους τότε ισχύοντες όρους. Σε αντίθετη 
περίπτωση, ο/η υποψήφιος/α διαγράφεται από το δι¬ 
δακτορικό πρόγραμμα. 

3. Αλλαγή τίτλου ή εξειδίκευση τίτλου, μπορεί να 
πραγματοποιηθεί μετά από τεκμηριωμένη εισήγηση 
της Τριμελούς Συμβουλευτικής Επιτροπής και έγκριση 
της Συνέλευσης του Τμήματος. Στην περίπτωση κατά 
την οποία η αλλαγή τίτλου οδηγεί σε νέο επιστημονικό 
πεδίο, ακολουθείται η διαδικασία του άρθρου 5 του πα¬ 
ρόντος κανονισμού. 

Άρθρο 8 

Δικαιώματα Υποψηφίων Διδακτόρων 

1. Οι Διδακτορικές Σπουδές προσφέρονται δωρεάν. 

2. Ο/η υποψήφιος/α διδάκτορας έχει μέχρι πέντε (5) 
πλήρη ακαδημαϊκά έτη από την πρώτη εγγραφή του, 
όλα τα δικαιώματα και τις παροχές που προβλέπονται 
και για τους φοιτητές του δεύτερου κύκλου σπουδών, 
όπως ορίζονται στους οικείους Κανονισμούς. Μέχρι και 
πέντε (5) έτη μετά την ολοκλήρωση της διδακτορικής 
του διατριβής διατηρεί δικαιώματα πρόσβασης, δανει¬ 


σμού καιχρήσηςτων ηλεκτρονικών υπηρεσιών των πα¬ 
νεπιστημιακών βιβλιοθηκών. 

Άρθρο 9 

Υποχρεώσεις Υποψηφίων Διδακτόρων 

1. Ο/η υποψήφιος/α διδάκτορας θα πρέπει να έχει ως 
κύρια απασχόληση τις διδακτορικές του/της σπουδές. 

2. Ο/η υποψήφιος/α διδάκτορας θα πρέπει να ανανε¬ 
ώνει την εγγραφή του/της ανά ακαδημαϊκό έτος. 

3.0 υποψήφιος διδάκτορας, το Σεπτέμβριο κάθε ακα¬ 
δημαϊκού έτους, παρουσιάζει προφορικά και υποβάλλει 
εγγράφως αναλυτικό υπόμνημα στην τριμελή συμβου¬ 
λευτική επιτροπή, σχετικά με την πρόοδο της διδακτορι¬ 
κής του διατριβής. Αντίγραφο του υπομνήματος, καθώς 
και σχόλια επ' αυτού από τον επιβλέποντα ή την τριμελή 
επιτροπή, και οι Εκθέσεις Προόδου του επιβλέποντος 
σύμφωνα με όσα ορίζονται στον παρόντα κανονισμό 
Διδακτορικών Σπουδών, καταχωρούνται στον ατομικό 
φάκελο του υποψηφίου. 

4. Οι υποψήφιοι/ες διδάκτορες υποχρεούνται να πα¬ 
ρουσιάζουν τα στάδια της ερευνητικής τους εργασίας 
σε σεμινάρια, τα οποία οργανώνονται από το ή τα οικεία 
Τμήματα κάθε ακαδημαϊκό έτος για το σκοπό αυτό. 

5. Οι υποψήφιοι/ες διδάκτορες οφείλουν να επιδει¬ 
κνύουν εξωστρεφή προσανατολισμό και επικοινωνία με 
τη διεθνή ακαδημαϊκή κοινότητα συμμετέχοντας, όσον 
είναι δυνατόν, σε σεμινάρια διδακτορικών φοιτητών ή 
επιστημονικά συνέδρια και επιδιώκοντας την αναγνώ¬ 
ριση της έρευνας του με δημοσιεύσεις σε επιστημονικά 
περιοδικά με σύστημα κριτών. 

6. Οι υποψήφιοι διδάκτορες υποχρεούνται στην παρο¬ 
χή επικουρικής εκπαιδευτικής ή/και ερευνητικής εργασί¬ 
ας στοΤμήμα (π.χ. εποπτείες στο πρόγραμμα εξετάσεων 
τουΤμήματος, φροντιστηριακές ασκήσεις, βοήθεια στην 
επίβλεψη προπτυχιακών ή/και μεταπτυχιακών εργασιών, 
επίβλεψη προπτυχιακών φοιτητών στην εκπόνηση ερ¬ 
γασίας, άλλου είδους βοήθεια, ανάλογα με τις ανάγκες 
τουΤμήματος). 

7. Ο/η υποψήφιος/α διδάκτορας οφείλει να συμμετέχει 
ενεργά στη διαδικασία αξιολόγησης του διδακτορικού 
προγράμματος του Τμήματος Λογιστικής και Χρηματο¬ 
οικονομικής και της Σχολής Διοίκησης Επιχειρήσεων που 
προβλέπεται στο άρθρο 44 του ν. 4485/2017. 

Άρθρο 10 

Διαγραφή Υποψηφίων Διδακτόρων 

1. Είναι δυνατή η διαγραφή υποψηφίου/ας διδάκτορα 
με απόφαση της Συνέλευσης του Τμήματος μετά από 
εισήγηση της τριμελούς συμβουλευτικής επιτροπής. 
Μεταξύ των λόγων για τη διαγραφή περιλαμβάνονται 
και οι ακόλουθοι: 

α. Χρήση ιδεών, μεθόδων και αποτελεσμάτων ή αντι¬ 
γραφή μέρους εργασιών άλλων επιστημόνων χωρίς 
αναφορά σε αυτούς. 

β. Δράσεις του/της υποψήφιου/ας διδάκτορα που εκ¬ 
θέτουν και ζημιώνουν το Πανεπιστήμιο ή το Τμήμα στο 
οποίο είναι εγγεγραμμένος/νη. 

γ. Ανεπαρκής πρόοδος του/της υποψήφιου διδάκτορα 
η οποία τεκμηριώνεται με δυο (2) τουλάχιστον συνεχείς 
αρνητικές εκθέσεις Προόδουτηςτριμελούς συμβουλευ- 

τικής επιτροπής) ή σε περίπτωση που ο/η υποψήφιος/α 
διδάκτωρ δεν ανταποκρίνεται στις εκπαιδευτικές ή ερευ¬ 
νητικές δραστηριότητες που του έχουν ανατεθεί από 
το Τμήμα. 

δ. Υποβολή αίτησης διαγραφής από τον/την υποψή- 
φιο/α διδάκτορα. 

ε. Πλημμελής εκπλήρωση των υποχρεώσεων του/της 
υποψήφιου/ας διδάκτορος μπορεί να οδηγήσει είτε σε 
αναστολή της ιδιότητας του διδακτορικού φοιτητή είτε 
σε διαγραφή από το πρόγραμμα, μετά από απόφαση της 
Συνέλευσης του Τμήματος. 

Άρθρο 11 

Περάτωση Διδακτορικών Σπουδών 

1. Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του/της υποψηφίου/ας, η 
οποία υποβάλλεται δια της Γραμματείας Μεταπτυχια¬ 
κών και Διδακτορικών Σπουδών της Σχολής Διοίκησης 
Επιχειρήσεων που υπάγεται το Τμήμα Λογιστικής και 
Χρηματοοικονομικής, για τη δημόσια υποστήριξη και 
την αξιολόγηση της. Αν η τριμελής συμβουλευτική επι¬ 
τροπή αποδεχθεί την αίτηση του/της υποψηφίου/ας, 
συντάσσει αναλυτική εισηγητική έκθεση και την υποβάλ¬ 
λει στη Συνέλευση τουΤμήματος, ζητώνταςτον ορισμό 
επταμελούς εξεταστικής επιτροπής για την κρίση της 
διδακτορικής διατριβής. Αν η τριμελής συμβουλευτική 
επιτροπή δεν αποδεχθεί την αίτηση, ενημερώνει τον/ 
την υποψήφιο/α, για τις απαιτούμενες τροποποιήσεις, 
προσθήκες ή διορθώσεις στις οποίες πρέπει να προβεί. 

2. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύ¬ 
τερου και τρίτου εδαφίου της παραγράφου 2 του άρ¬ 
θρου 13 του παρόντος Κανονισμού, καθώς και τέσσερα 
(4) επιπλέον μέλη, που πληρούν τα κριτήρια του δευ¬ 
τέρου εδαφίου της παραγράφου 2 του άρθρου 13 του 
παρόντος κανονισμού. Τέσσερα (4) τουλάχιστον μέλη 
της επταμελούς εξεταστικής επιτροπής πρέπει να είναι 
μέλη Δ.Ε.Π., εκ των οποίων τουλάχιστον δύο (2) πρέπει 
να ανήκουν στο οικείο Τμήμα. Όλα τα μέλη της επταμε¬ 
λούς Εξεταστικής Επιτροπής πρέπει να έχουν την ίδια ή 
συναφή επιστημονική ειδικότητα με αυτή, στην οποία ο 
υποψήφιος διδάκτορας εκπόνησε τη διατριβή του. 

3. Η διδακτορική διατριβή υποστηρίζεται δημόσια από 
τον/την υποψήφιο/α διδάκτορα. Η διαδικασία της δη¬ 
μόσιας υποστήριξης προϋποθέτει τη φυσική παρουσία 
των τεσσάρων (4) τουλάχιστον μελών της εξεταστικής 
επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Στη συνέχεια, η εξεταστική 
επιτροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία 
πέντε (5) τουλάχιστον από τα μέλη της. Τα αφυπηρετή¬ 
σαντα μέλη της τριμελούς συμβουλευτικής επιτροπής 
που έχουν αντικατασταθεί σύμφωνα με την παράγρα¬ 
φο 2, μπορεί να παρίστανται κατά τη συνεδρίαση χωρίς 
δικαίωμα ψήφου. 


4. Η επταμελής εξεταστική επιτροπή τηρεί πρακτικά, 
στα οποία περιέχονται οι γνώμες όλων των μελών της 
σχετικά με την πρωτοτυπία και συμβολή της διατριβής, 
η αιτιολογημένη θετική ή αρνητική ψήφος κάθε μέλους 
και η τελική απόφαση της εξεταστικής επιτροπής. Η επί¬ 
σημη αναγόρευση του/της υποψηφίου/ας σε διδάκτορα 
γίνεται από την Συνέλευση του Τμήματος με βάση τα 
πρακτικά της επταμελούς Εξεταστικής Επιτροπής. 

5. Η διδακτορική διατριβή αξιολογείται ως επιτυχής ή 
ανεπιτυχής. Επιτρέπεται η αξιολόγηση υπό την αίρεση 
διορθώσεων, προσθηκών και αλλαγών που προτείνει στο 
πρακτικό της η επταμελής εξεταστική επιτροπή. Μετά 
την ολοκλήρωση των ανωτέρω διορθώσεων, προσθη¬ 
κών και αλλαγών από τον/την υποψήφιο/α διδάκτορα, 
τα μέλη της επταμελούς επιτροπής αποφασίζουν ως 
προς την πλήρωση των όρων που είχε θέσει η εξετα¬ 
στική επιτροπή. 

Άρθρο 12 

Αναγόρευση Διδακτόρων 

1. Η Συνέλευση τουΤμήματος αναγορεύει τον/την υπο¬ 
ψήφιο/α διδάκτορα σε Συνεδρίαση της. Ο/Η Πρόεδρος 
του Τμήματος θέτει υπόψη του Σώματος το πρακτικό 
που πιστοποιεί την επιτυχή ολοκλήρωση της διαδικασίας 
προφορικής παρουσίασης και αξιολόγησης της Διδακτο¬ 
ρικής Διατριβής, και ακολουθεί η αναγόρευση του/της 
υποψηφίου/ας σε Διδάκτορα του Τμήματος. 

2. Η τελετή ορκωμοσίας και καθομολόγησης, καθώς 
και ο τύπος, η μορφή και το περιεχόμενο του Διδακτο¬ 
ρικού Διπλώματος του/της διδάκτορος ακολουθεί τα 
Πρότυπα σχετικών Αποφάσεων της Συγκλήτου του ΟΠΑ. 

3. Ο/Η υποψήφιος/α διδάκτορας, πριν από την αναγό¬ 
ρευση και καθομολόγησή του/της από την Συνέλευση 
τουΤμήματος, μπορεί να αιτηθεί χορήγηση βεβαίωσης 
επιτυχούς περάτωσης. Στον/Στην διδάκτορα χορηγείται 
αντίγραφο Διδακτορικού Διπλώματος.Το Διδακτορικό Δί¬ 
πλωμα υπογράφεται από τον Πρύτανη και τον Διευθυντή 
Εκπαίδευσης του Ο.Π.Α. ή τον νόμιμο αναπληρωτή του. 

4. Επιπλέον του τίτλου του Διδακτορικού Διπλώματος 
χορηγείται Παράρτημα Διπλώματος. 

Άρθρο 13 

Επίβλεψη Διδακτορικής Διατριβής 

1. Δικαίωμα επίβλεψης διδακτορικών διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του οικείου ή άλλου Α.Ε.Ι. ή ερευνητές Α', Β' ή Γ 1 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα, σύμφωνα με την παρά¬ 
γραφο 1 του άρθρου 6 του παρόντος, την επίβλεψη της 
διδακτορικής διατριβής και ορίζει τριμελή συμβουλευ¬ 
τική επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. Στην επι¬ 
τροπή του προηγούμενου εδαφίου μετέχουν ως μέλη, 
ο/η επιβλέπων και δύο ακόμη μέλη Δ.Ε.Π. α' βαθμίδας, 
αναπληρωτή και επίκουρου από το οικείο ή άλλο Α.Ε.Ι. ή 
καθηγητές/τριες αναγνωρισμένων ως ομοταγών ιδρυμά¬ 
των της αλλοδαπής, οι οποίοι/ες είναι κάτοχοι διδακτορι- 

κού διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών ή από αναγνωρισμένα ερευνητικά 
κέντρα ή ινστιτούτα της αλλοδαπής και έχουν το ίδιο ή 
συναφές γνωστικό αντικείμενο με την υπό κρίση διδα¬ 
κτορική διατριβή. Στη συμβουλευτική επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του οικείου Τμήματος. 

3. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος για μεγάλο χρονικό διάστημα (λόγω μακρο¬ 
χρόνιας άδειας άνευ αποδοχών, περιπτώσεων που προ- 
καλούν την αναστολή των καθηκόντων του, ή κατόπιν 
αιτιολογημένου αιτήματος του που γίνεται δεκτό από 
τη Συνέλευση του Τμήματος), η Συνέλευση του Τμήμα¬ 
τος, εκτιμώντας τις περιστάσεις, αναθέτει σε άλλον/ην 
την επίβλεψη, σύμφωνα με όσα ορίζονται στις προη¬ 
γούμενες παραγράφους, ύστερα από αίτηση του/της 
υποψήφιου/ας διδάκτορα και γνώμη του προτεινόμενου 
επιβλέποντος, διαφορετικά σε ένα από τα άλλα δύο (2) 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από κάθε επι- 
βλέποντα, σύμφωνα με όσα ορίζονται στον παρόντα 
Κανονισμό Διδακτορικών Σπουδών. Αν ο/η αρχικός/η 
επιβλέπων/ουσα μετακινηθεί σε άλλο Α.Ε.Ι. ή Τμήμα Α.Ε.Ι. 
ή συνταξιοδοτηθεί, συνεχίζει να τελεί χρέη επιβλέποντος 
των διδακτορικών διατριβών που έχει αναλάβει, και ο τίτ¬ 
λος απονέμεται από το Α.Ε.Ι., στο οποίο ανήκει το Τμήμα, 
όπου ξεκίνησε η εκπόνηση της διατριβής. 

4. Το ανώτατο όριο επίβλεψης διδακτορικών διατρι¬ 
βών ανά μέλος ΔΕΠ του Τμήματος είναι έξι (6) διατριβές. 
Οι περιπτώσεις συνεπίβλεψης Διδακτορικών Διατριβών 
ως μέλος τριμελούς συμβουλευτικής επιτροπής δεν προ- 
σμετρούνται στο σύνολο. 

Άρθρο 14 

Συνεπίβλεψη Διδακτορικής Διατριβής 

1. Το Τμήμα Λογιστικής και Χρηματοοικονομικής δύ- 
ναται να συνεργάζεται μεΤμήματα Α.Ε.Ι., ερευνητικά κέ¬ 
ντρα και ινστιτούτα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών, για την εκπόνηση διδακτορικών 
διατριβών με συνεπίβλεψη. Στην περίπτωση αυτή, τη 
διοικητική ευθύνη της εκπόνησης της διδακτορικής δια¬ 
τριβής αναλαμβάνει ένα από τα συνεργαζόμενα Ιδρύμα¬ 
τα, ορίζεται ένας/μια επιβλέπων/ουσα από κάθε συνερ- 
γαζόμενο Ίδρυμα/φορέα και η εκπόνηση της διατριβής 
διαρκεί τουλάχιστον τρία (3) έτη από τον ορισμό των 
επιβλεπόντων μελών Δ.Ε.Π./ερευνητών.Τα σχετικά με τη 
διαδικασία εκπόνησης της διατριβής, από την επιλογή 
του/της υποψήφιου διδάκτορα έως και την απονομή 
του διδακτορικού τίτλου, καθώς και η χορήγηση ενιαίου 
ή χωριστού τίτλου σε περίπτωση συνεργασίας μεταξύ 
Ιδρυμάτων, προβλέπονται στο οικείο Ειδικό Πρωτόκολλο 
Συνεργασίας που καταρτίζεται από τα συνεργαζόμενα 
Τμήματα/φορείς και εγκρίνεται απάτην οικεία Σύγκλητο 
και τα συλλογικά όργανα διοίκησης των Ερευνητικών 
Κέντρων. 


Άρθρο 15 

Μεταβατικές διατάξεις 

1. Όλοι/ες οι υποψήφιοι/ες διδάκτορες του Τ μήματος, 
για τους οποίους δεν έχει οριστεί επταμελής εξεταστική 
επιτροπή, μετά την έγκριση του παρόντα Κανονισμού 
Διδακτορικών Σπουδών εντάσσονται στις διατάξεις του 
ν. 4485/2017 και στον παρόντα Κανονισμό. 

2. Όσοι/ες υποψήφιοι/ες διδάκτορες του Τμήματος 
έχουν υπερβεί την ανώτατη διάρκεια εκπόνησης διδα¬ 
κτορικής διατριβής, υποχρεούνται στην ολοκλήρωση 
της εντός διετίας. 

Αθήνα, 18 Απριλίου 2018 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


Αριθμ. ΔΦ15/2526 (2) 

Έγκριση επανίδρυσης Προγράμματος Μεταπτυ¬ 
χιακών Σπουδών με τίτλο: «Ευφυείς Τεχνολογί¬ 
ες Διαδικτύου -\Λ/θΕ> ΙηΙθΙΜςίθηςθ» του Τμήματος 
Μηχανικών ΠληροφορικήςΤ.Ε.τηςΣχολήςΤεχνο- 
λογικών Εφαρμογών (ΣΤΕΦ) του Αλεξάνδρειου 
Τεχνολογικού Εκπαιδευτικού Ιδρύματος Θεσσα¬ 
λονίκης (ΑΤΕΙΘ). 

Η ΣΥΓΚΛΗΤΟΣ 

ΤΟΥ ΑΛΕΞΑΝΔΡΕΙΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΘΕΣΣΑΛΟΝΙΚΗΣ 

Έχοντας υπόψη: 

Ι.Τις διατάξεις της παρ. 2 του άρθρου 13 του ν. 4485/ 
2017 (Α' 114) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις», οι οποίες αναφέρονται στις αρμοδιότητες της 
Συγκλήτου. 

2. Την υπουργική απόφαση με αριθμ. 193992/Ζ1/ 
10-11 -2017 (ΦΕΚ 579/ΥΟΔΔ/14.11.2017) «Διαπιστωτική 
πράξη εκλογής Πρύτανη και τριών Αντιπρυτάνεων του 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης». 

3. Τις διατάξειςτου ν. 4485/2017 και ιδίωςτα άρθρα 30 
«Γενικές διατάξεις», 31 «Όργανα διοίκησηςτων Π.Μ.Σ.», 
32 «Ίδρυση Π.Μ.Σ.», 33 «Διάρκεια φοίτησης και πιστωτι¬ 
κές μονάδες», 34 «Επιλογή, δικαιώματα και υποχρεώσεις 
μεταπτυχιακών φοιτητών», 35 «Δωρεάν φοίτηση - υπο¬ 
τροφίες», 36 «Διδακτικό προσωπικό», 37 «Πόροι - χρη¬ 
ματοδότηση ΠΜΣ», καθώς και τις μεταβατικές διατάξεις 
του άρθρου 85 (Α' 114). 

4. Τις διατάξεις του άρθρου 19 παρ. 7 του ν. 4521/2018 
(ΦΕΚ 38 Α72-3-2018). 

5. Την αριθ. 216772/Ζ1/8-12-2017 υπουργική απόφα¬ 
ση (ΦΕΚ 4334/τ.Β '/12-12-2017) «Τρόπος κατάρτισης του 
αναλυτικού προϋπολογισμού λειτουργίας και της έκθε¬ 
σης βιωσιμότητας των Προγραμμάτων Μεταπτυχιακών 
Σπουδών». 

6. Τις διατάξεις του ν. 3374/2005 (ΦΕΚ 189/τ.Α') «Δι¬ 
ασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων- Παράρτημα Διπλώματος», όπως τροποποιήθηκε 
και ισχύει. 

7. Το π.δ. 82/2013 (ΦΕΚ 123/τ.Α'/03-06-2013) «Συγχώ¬ 
νευση Σχολών - ΜετονομασίαΤμημάτων - Συγχώνευση 
Τμημάτων - Κατάργηση Τμημάτων-συγκρότηση Σχολών 
του ΑλεξάνδρειουΤΕΙ Θεσσαλονίκης». 

8. Την αριθ. 119752/Ε5/2012 υπουργική απόφαση 
(ΦΕΚ 2802/τ.Β'/17-10-2012) έγκριση Προγράμματος 
Μεταπτυχιακών Σπουδών του Τμήματος Πληροφορικής 
του ΑλεξάνδρειουΤΕΙ Θεσσαλονίκης με τίτλο: «Ευφυείς 
Τεχνολογίες Διαδικτύου - Μοβ ΙηΐθΙΙίρθπςθ». 

9. Την αριθ. πράξης 26/29-3-2017 πράξη του Προέ¬ 
δρου ΑΤΕΙΘ (ΦΕΚ 1280/τ.Β'/12-04-2017) «Τροποποίη¬ 
ση λειτουργίας Προγράμματος Μεταπτυχιακών Σπου¬ 
δών με τίτλο «Ευφυείς Τεχνολογίες Διαδικτύου - \Λ/θ 6 
ΙηΐθΙΙίςθπςθ»,τουΤμήματος Μηχανικών Πληροφορικής 
ΤΕ, της Σχολής Τεχνολογικών Εφαρμογών, του Αλεξάν- 
δρειουΤ.Ε.Ι. Θεσσαλονίκης. 

10. Την από Φεβρουάριου 2016 έκθεση εξωτερικής 
αξιολόγησης του ΑλεξάνδρειουΤΕΙ Θεσσαλονίκης. 

11. Το απόσπασμα του υπ' αριθμ. 9/16-04-2018 πρα¬ 
κτικού της Συνέλευσης του Τμήματος Μηχανικών Πλη¬ 
ροφορικής Τ.Ε. του Αλεξάνδρειου Τεχνολογικού Εκπαι¬ 
δευτικού Ιδρύματος Θεσσαλονίκης. 

12. Την από 19-4-2018 θετική εισήγηση της Επιτρο¬ 
πής Μεταπτυχιακών Σπουδών του Αλεξάνδρειου Τ.Ε.Ι. 
Θεσσαλονίκης. 

13. Το αριθμ. 10/19-4-2018 πρακτικό συνεδρίασηςτης 
Συγκλήτου του ΑλεξάνδρειουΤΕΙ Θεσσαλονίκης. 

14. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

Εγκρίνουμε από το ακαδημαϊκό έτος 2018-2019 τη λει¬ 
τουργία του Προγράμματος Μεταπτυχιακών Σπουδών 
«Ευφυείς Τεχνολογίες Διαδικτύου - \Λ/θ 6 ΙηΐθΙΙίςεηςθ» 
στο Τμήμα Μηχανικών Πληροφορικής Τ.Ε. της Σχολής 
Τεχνολογικών Εφαρμογών (ΣΤΕΦ) του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΤΕΙΘ), ως ακολούθως: 

Άρθρο 1 

Γενικές Διατάξεις 

Το Τμήμα Μηχανικών Πληροφορικής Τ.Ε. της Σχολής 
Τεχνολογικών Εφαρμογών (ΣΤΕΦ) του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΤΕΙΘ) διοργανώνει και λειτουργεί από το ακαδημαϊκό 
έτος 2018-2019 Πρόγραμμα Μεταπτυχιακών Σπουδών 
(ΠΜΣ) με τίτλο «Ευφυείς Τεχνολογίες Διαδικτύου - Μοβ 
ΙπΐθΙΙίςθπςθ» σύμφωνα με τις διατάξεις της απόφασης 
αυτής και τις διατάξεις του ν. 4485/2017 (Α' 114). 

Άρθρο 2 

Μεταπτυχιακοί Τίτλοι 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) με τίτλο «Ευφυείς Τεχνολογίες Διαδικτύου-ΙΛ/θά 
ΙηΐθΙΙίςθπςθ» χωρίς ειδικεύσεις. 


Άρθρο 3 

Γνωστικό αντικείμενο 

Το γνωστικό αντικείμενο του Π.Μ.Σ. είναι η μεταπτυχι¬ 
ακή διδασκαλία, η έρευνα και η κατάρτιση και εξειδίκευ- 
ση νέου επιστημονικού δυναμικού στην Υπολογιστική 
Νοημοσύνη τις Ευφυείς Τεχνολογίες και τις Διαδικτυακές 
Τεχνολογίες και Εφαρμογές, έτσι ώστε οι πτυχιούχοι του 
ΠΜΣ να αποκτήσουν ισχυρό επιστημονικό υπόβαθρο, 
εμπειρία και τεχνογνωσία για την ανάπτυξη Ευφυών Δι¬ 
αδικτυακών Εφαρμογών. Αναλυτικότερα, το ΠΜΣ έχει 
ως στόχους: 

α) Την υψηλού επιπέδου εκπαίδευση επιστημόνων που 
θα είναι σε θέση να στελεχώσουν με επιτυχία νευραλγι¬ 
κούς τομείς που σχετίζονται με την Πληροφορική, ώστε 
να συμβάλλουν ουσιαστικά στην παραγωγή ολοκληρω¬ 
μένων λύσεων. 

β) Τ ην ανάπτυξη και προώθηση της έρευνας σε όλους 
του τομείς που άπτονται των ευφυών τεχνολογιών και 
των τεχνολογιών Διαδικτύου. 

Άρθρο 4 

Γλώσσα διεξαγωγής του Προγράμματος 

Η γλώσσα διεξαγωγής του Προγράμματος είναι η ελ¬ 
ληνική και η αγγλική. 

Άρθρο 5 

Χρονική διάρκεια φοίτησης 

Η ελάχιστη χρονική διάρκεια για την απονομή του 
Διπλώματος Μεταπτυχιακών Σπουδών ορίζεται σε τρία 
(3) εξάμηνα. 

Άρθρο 6 

Πιστωτικές μονάδες 

Οι πιστωτικές μονάδες του προγράμματος είναι συ¬ 
νολικά 90 ΕΘΤ5. 

Άρθρο 7 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2020-2021. 

Άρθρο 8 

Τέλη φοίτησης 

Το Π.Μ.Σ. θα λειτουργήσει χωρίς τέλη φοίτησης. 

Άρθρο 9 

Ειδικές Διατάξεις 

Οσα θέματα δεν ρυθμίζονται με την παρούσα από¬ 
φαση, ρυθμίζονται από τον Κανονισμό Μεταπτυχιακών 
Σπουδών του προγράμματος καθώς και από τα αρμόδια 
όργανα, σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Απριλίου 2018 

Ο Πρύτανης 

ΠΑΝΑΓΙΩΤΗΣ ΤΖΙΩΝΑΣ 

Αριθμ.ΔΦΙ 5/2524 (3) 

Έγκριση επανίδρυσης Προγράμματος Μετα¬ 
πτυχιακών Σπουδών με τίτλο: «Διοίκηση Του¬ 
ριστικών Επιχειρήσεων και Οργανισμών» του 
Τμήματος Διοίκησης Επιχειρήσεων της Σχολής 
Διοίκησης και Οικονομίας (ΣΔΟ) του Αλεξάνδρει- 
ουΤεχνολογικού Εκπαιδευτικού Ιδρύματος Θεσ¬ 
σαλονίκης (ΑΤΕΙΘ). 

Η ΣΥΓΚΛΗΤΟΣ 

ΤΟΥ ΑΛΕΞΑΝΔΡΕΙΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΘΕΣΣΑΛΟΝΙΚΗΣ 

Έχοντας υπόψη: 

1 .Τις διατάξεις της παρ. 2 του άρθρου 13 του ν. 4485/ 
2017 (Α' 114) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις», οι οποίες αναφέρονται στις αρμοδιότητες της 
Συγκλήτου. 

2. Την υπουργική απόφαση με αριθμ. 193992/Ζ1 / 
10-11 -2017 (ΦΕΚ 579/ΥΟΔΔ/14.11.2017) «Διαπιστωτική 
πράξη εκλογής Πρύτανη και τριών Αντιπρυτάνεων του 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης». 

3. Τις διατάξεις του ν. 4485/2017 και ιδίως τα άρθρα 30 
«Γενικές διατάξεις», 31 «Όργανα διοίκησηςτων Π.Μ.Σ.», 
32 «Ίδρυση Π.Μ.Σ.», 33 «Διάρκεια φοίτησης και πιστωτι¬ 
κές μονάδες», 34 «Επιλογή, δικαιώματα και υποχρεώσεις 
μεταπτυχιακών φοιτητών», 35 «Δωρεάν φοίτηση - υπο¬ 
τροφίες», 36 «Διδακτικό προσωπικό», 37 «Πόροι - χρη¬ 
ματοδότηση ΠΜΣ», καθώς και τις μεταβατικές διατάξεις 
του άρθρου 85 (Α' 114). 

4. Τις διατάξεις του άρθρου 19 παρ. 7 του ν. 4521/2018 
(ΦΕΚ 38 Α72-3-2018). 

5. Την αριθ. 216772/Ζ1/8-12-2017 υπουργική απόφα¬ 
ση (ΦΕΚ4334/τ.Β'/12-12-2017) «Τρόπος κατάρτισης του 
αναλυτικού προϋπολογισμού λειτουργίας και της έκθε¬ 
σης βιωσιμότητας των Προγραμμάτων Μεταπτυχιακών 
Σπουδών». 

6. Τις διατάξεις του ν. 3374/2005 (ΦΕΚ 189/τ.Α') «Δι¬ 
ασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων- Παράρτημα Διπλώματος», όπως τροποποιήθηκε 
και ισχύει. 

7. Το π.δ. 82/2013 (ΦΕΚ 123/τ.Α'/03-06-2013) «Συγχώ¬ 
νευση Σχολών - ΜετονομασίαΤμημάτων-Συγχώνευση 
Τμημάτων - ΚατάργησηΤμημάτων-συγκρότηση Σχολών 
του Αλεξάνδρειου ΤΕΙ Θεσσαλονίκης». 

8. Την αριθ. 119/13-10-2015 πράξη Προέδρου ΑΤΕΙΘ 
(ΦΕΚ 2299/τ.Β'/23-10-2015) έγκριση Προγράμματος Με¬ 
ταπτυχιακών Σπουδών του Τμήματος Διοίκησης Επιχει¬ 
ρήσεων του Αλεξάνδρειου Τ.Ε.Ι. Θεσσαλονίκης με τίτλο: 
«Διοίκηση Τουριστικών Επιχειρήσεων & Οργανισμών» 
της Σχολής Διοίκησης και Οικονομίας του Αλεξάνδρειου 
Τ.Ε.Ι. Θεσσαλονίκης. 

9. Την αριθ. 110/15-12-2016 πράξη Προέδρου ΑΤΕΙΘ 
(ΦΕΚ 4409/τ.Β'/30-12-2016) «Τροποποίηση λειτουργίας 
του Προγράμματος Μεταπτυχιακών Σπουδών με τίτλο 
«Διοίκηση Τουριστικών Επιχειρήσεων και Οργανισμών» 
του τμήματος Διοίκησης Επιχειρήσεων της Σχολής Δι¬ 
οίκησης και Οικονομίας του Αλεξάνδρειου Τ.Ε.Ι. Θεσσα¬ 
λονίκης». 


ΙΟ.Την από Φεβρουάριου 2016 έκθεση εξωτερικής 
αξιολόγησης του Αλεξάνδρειου ΤΕΙ Θεσσαλονίκης. 

11 .Το απόσπασμα του υπ' αριθμ. 2/6-03-2018 πρακτι¬ 
κού της Συνέλευσης του Τμήματος Διοίκησης Επιχειρή¬ 
σεων του Αλεξάνδρειου Τεχνολογικού Εκπαιδευτικού 
Ιδρύματος Θεσσαλονίκης. 

12. Την από 19-04-2018 θετική εισήγηση της Επιτρο¬ 
πής Μεταπτυχιακών Σπουδών του Αλεξάνδρειου Τ.Ε.Ι. 
Θεσσαλονίκης. 

13. Το αριθμ. 10/19-04-2018 πρακτικό συνεδρίασης 
της Συγκλήτου του Αλεξάνδρειου ΤΕΙ Θεσσαλονίκης. 

14. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

Εγκρίνουμε από το ακαδημαϊκό έτος 2018-2019 τη λει¬ 
τουργία του Προγράμματος Μεταπτυχιακών Σπουδών 
«Διοίκηση Τουριστικών Επιχειρήσεων και Οργανισμών» 
στο Τμήμα Διοίκησης Επιχειρήσεων της Σχολής Διοίκη¬ 
σης και Οικονομίας (ΣΔΟ) του Αλεξάνδρειου Τεχνολο¬ 
γικού Εκπαιδευτικού Ιδρύματος Θεσσαλονίκης (ΑΤΕΙΘ), 
ως ακολούθως: 

Άρθρο 1 

Γενικές Διατάξεις 

Το Τμήμα Διοίκησης Επιχειρήσεων της Σχολής Διοίκη¬ 
σης και Οικονομίας (ΣΔΟ) του Αλεξάνδρειου Τεχνολο¬ 
γικού Εκπαιδευτικού Ιδρύματος Θεσσαλονίκης (ΑΤΕΙΘ) 
διοργανώνει και λειτουργεί από το ακαδημαϊκό έτος 
2018-2019 Πρόγραμμα Μεταπτυχιακών Σπουδών (ΙΓΜΣ) 
με τίτλο «Διοίκηση Τουριστικών Επιχειρήσεων και Οργα¬ 
νισμών» σύμφωνα με τις διατάξεις της απόφασης αυτής 
και τις διατάξεις του ν. 4485/2017 (Α' 114). 

Άρθρο 2 

Μεταπτυχιακοί Τίτλοι 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) με τίτλο «Διοίκηση Τουριστικών Επιχειρήσεων 
και Οργανισμών» με Κατευθύνσεις (ειδικεύσεις): 

■ Διοίκηση Ξενοδοχειακών και Ταξιδιωτικών Επιχει¬ 
ρήσεων. 

• Μάρκετινγκ και Διοίκηση Τουριστικών Προορισμών. 

• Διοίκηση Ειδικών Μορφών Τουρισμού. 

Ο τίτλος της κατεύθυνσης που επιλέγει ο κάθε φοιτη¬ 
τής αναγράφεται στο Δίπλωμα Μεταπτυχιακών Σπουδών 
(Δ.Μ.Σ.) που του απονέμεται. 

Άρθρο 3 

Γνωστικό αντικείμενο 

Το γνωστικό αντικείμενο του Π.Μ.Σ. είναι η μεταπτυ¬ 
χιακή διδασκαλία, η έρευνα και η κατάρτιση και εξειδί- 
κευση του επιστημονικού δυναμικού στον επιστημονικό 
χώρο τηςΔιοίκησηςΤουριστικών Επιχειρήσεων και Ορ¬ 
γανισμών, επιτυγχάνοντας έτσι τον ευρύτερο σκοπό του 
Π.Μ.Σ. που είναι η παροχή στην Ελληνική κοινωνία και 
στην τουριστική βιομηχανία στελεχών υψηλού επιπέ¬ 
δου που μπορούν να ικανοποιήσουν τις απαιτήσεις των 
τουριστικών επιχειρήσεων και οργανισμών, δημόσιων 
και ιδιωτικών, για ειδικευμένους ανθρώπινους πόρους 
ώστε να συμβάλουν στη βιώσιμη τουριστική, κοινωνική 
και οικονομική ανάπτυξη της χώρας. Αναλυτικότερα, το 
Π.Μ.Σ. έχει ως στόχους: 

α) Την υψηλού επιπέδου διεπιστημονική μεταπτυχι¬ 
ακή εκπαίδευση φοιτητών, που μετά την ολοκλήρωση 
των σπουδών τους θα μπορούν να στελεχώσουν με επι¬ 
τυχία ένα ευρύ φάσμα τομέων που σχετίζονται με την 
διοίκηση τουριστικών επιχειρήσεων και οργανισμών, 
ώστε να συμβάλλουν αποφασιστικά στην παραγωγή και 
διαχείριση ολοκληρωμένων διοικητικών προσεγγίσεων 
και εφαρμογών. 

β) Την ανάπτυξη, διάχυση και προώθηση της διεπιστη¬ 
μονικής έρευνας σε όλουςτουςκλάδουςτου τουρισμού. 

Άρθρο 4 

Γλώσσα διεξαγωγής του Προγράμματος 

Η γλώσσα διεξαγωγής του Προγράμματος είναι η ελ¬ 
ληνική και η αγγλική. 

Άρθρο 5 

Χρονική διάρκεια φοίτησης 

Η ελάχιστη χρονική διάρκεια για την απονομή του Δι¬ 
πλώματος Μεταπτυχιακών Σπουδών ορίζεται σε τρία (3) 
διδακτικά εξάμηνα. 

Άρθρο 6 

Πιστωτικές μονάδες 

Οι πιστωτικές μονάδες του προγράμματος είναι συ¬ 
νολικά 90 Ε(ΙΤ5. 


Άρθρο 7 

Διάρκεια λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2022-2023. 

Άρθρο 8 

Τέλη φοίτησης 

Το Π.Μ.Σ. δεν έχει τέλη φοίτησης. Οι μεταπτυχιακοί 
φοιτητές του σπουδάζουν καθ' όλη τη διάρκεια των 
σπουδών τους χωρίς καμία οικονομική επιβάρυνση. 

Άρθρο 9 

Ειδικές Διατάξεις 

Οσα θέματα δεν ρυθμίζονται με την παρούσα από¬ 
φαση, ρυθμίζονται από τον Κανονισμό Μεταπτυχιακών 
Σπουδών του προγράμματος καθώς και από τα αρμόδια 
όργανα, σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Απριλίου 2018 

Ο Πρύτανης 

ΠΑΝΑΓΙΩΤΗΣ ΤΖΙΩΝΑΣ 

